**П О К А Н А**

Националната здравноосигурителна каса, във връзка с чл.29, ал.2 и ал.3 от Наредбата за условията и реда за съставяне на списък на медицинските изделия по чл. 30а от Закона за медицинските изделия и за определяне на стойността, до която те се заплащат (Наредбата по чл.30а ЗМИ),

 отправя покана къмпроизводителите на медицински изделия, търговците на едро с медицински изделия и упълномощените им представители,заявили групи медицински изделия по чл. 21, ал. 4, т. 4, буква "в" от Наредбата по чл.30а ЗМИ, допуснати до участие в процедурата по договаряне на стойността на медицинските изделия, предназначени за заболявания, включени в списъка по наредбата по чл. 45, ал.3 ЗЗО, и на медицинските изделия, които се заплащат в условията на болничната медицинска помощ **за договаряне на отстъпки от предложените цени.**

В изпълнение на разпоредбата на чл.29, ал.2 от Наредбата по чл.30а ЗМИ, са допуснати предложенията на участниците, заявили равна или по-ниска цена от максималната прогнозна аналитична стойност, до която НЗОК заплаща за съответната група/подгрупа/група по технически изисквания.

Д**опуснатите участници**, заявили групи медицински изделия по чл. 21, ал. 4, т. 4, буква "в" от Наредбата по чл.30а ЗМИ, могат да подадат писмени предложения за отстъпка от цената по чл. 23, ал. 3, т. 8 от Наредбата по чл.30а ЗМИ.

Писмените предложения се отнасят **към вх. № на първоначално подадените заявления** за участие в процедурата и е необходимо да съдържат информация за конкретния/те медицински изделия, за които се предлага отстъпка:

* Пореден номер на медицинското изделие /позицията/ от подаденото заявление;
* Пореден номер на групата, подгрупата и групата по технически изисквания от спецификацията;
* Търговско наименование на медицинското изделие;
* Първоначално предложена цена в лева, съгласно ценовото предложение;
* Отстъпка, изразена стойностно в лева и в %;
* Окончателна цена на медицинското изделие след приспадане на отстъпката.

Предложенията се подават в запечатан непрозрачен плик с ненарушена цялост, до **14.00 ч.** **на 18 март 2019г.,** в сградата на ЦУ на НЗОК, гр. София, ул. „Кричим“ № 1, стая 109 - деловодство.

Върху всеки плик се посочва подател, адрес и телефонен номер за контакт, както и **пореден номер на групата, подгрупата и групата по технически изисквания от спецификацията**.

На интернет страницата на НЗОК [**www.nhif.bg**](http://www.nhif.bg), линк „Лекарства“, подлинк „За партньорите на НЗОК“, „За производителите и вносителите на медицински изделия“, са публикувани Списък на допуснатите предложения на участници в процедурата и Списък на най-ниските предложени цени по групи медицински изделия.